Rayonun ərazisində XVIII əsrin ortalarında Şirvanşahlar dövlətinin dini və mədəni mərkəzi Təbrizdən sonra ikinci şəhəri hesab olunan Şabran şəhəri yerləşir. Şabran şəhərinin adı çox qədim mənbələrdə qeyd edilir. Şəhərin adına məşhur yunan alimi Ptolemeyin əsərində rast gəlmək mümkündür. Yazılı mənbələrə istinad edən tədqiqatçılar Şabran şəhərini qədim türk tayfalarından savarlar, subarlar, sabirlərin adı ilə əlaqələndirirlər. Əvvəlcə “Sabiran”, yəni “Sabirlər ölkəsi”, daha sonra isə “Şabran” adlandırılan yaşayış yeri kimi şəhərin əsasının eramızdan əvvəl I minilliyin ortalarında qoyulduğu ehtimal olunur.